
un producător din judeţ pentru familiile 
sărace). De asemenea este în fază de fun- 
daţie casa care se va construi la Frumu- 
şeni pentru Elena şi nepotul ei Arsenie şi 
dacă ne va permite vremea, o vom finaliza 
în câteva luni. 


O altă acţiune este darea în funcţiune a 
unui azil de bătrâni. Am primit în acest 
scop o casă mai mare la Șofronea, pe care 
am început să o renovăm. 


Pe lângă ajutorul material pe care îl 
dați, vă extindeți şi la cel duhovnicesc? 


Da, am avut câteva persoane care, în ur- 
ma îndemnurilor noastre, au ajuns să 


vină la biserică, se spovedesc. De aseme- 
nea sunt cazuri în care efectiv trebuie să-i 
consiliem, să-i ajutăm cu un cuvânt pe cei 
aflaţi în deznădejde din cauza sărăciei sau 
altor probleme. Deci depăşim sfera mate- 
rialului. 


Aveţi foarte mult de muncă. Ce înseamnă 
programul vostru zilnic? 


De dimineaţa până seara. În prima parte 
a zilei preluăm alimente, cazuri noi şi 
apoi începem efectiv să ducem ce trebuie 
cui are nevoie. 


Vă mulțumim! 


ŞTIRI 





* În 14 ianuarie a adormit părintele aca- 
demician Mircea Păcurariu, marele 
istoric al Bisericii Ortodoxe Române. Cea 
mai cunoscută lucrare a sa rămâne trata- 
tul de „Istorie a Bisericii Ortodoxe Romăâ- 
ne”, în trei volume şi multe ediţii. Este cea 
mai importantă şi completă lucrare de 
istoriografie bisericească românească edi- 
tată până în prezent. Părintele Profesor 
Mircea Păcurariu a redat istoria Bisericii 
noastre într-un stil atractiv, făcându-ne 
contemporani cu evenimente importante 
şi înaintași vrednici, propunându-ne să 
trăim istoria Bisericii neamului românesc 
şi să o înţelegem nu ca pe o simplă înșirui- 
re de fapte şi date, ci ca pe o luptă motiva- 
tă de credinţă puternică şi de idealuri sfin- 
te. Dumnezeul să-l odihnească! 


+ Cancelaria Sfântului Sinod a transmis 
vineri către toate eparhiile din ţară broşu- 
ra informativă Vaccinarea împotriva 
COVID-19 în România, oferită Biseri- 
cii Ortodoxe Române prin intermediul 
Secretariatului de Stat pentru Culte. Patri- 
arhia Română salută vestea bună a apari- 
ției vaccinului care ar putea diminua și 
stopa actuala pandemie, însă Biserica nu 
se poate pronunţa în probleme de ordin 
strict medical. 


Sursă: Basilica.ro 


Aşteptăm întrebările, sugestiile şi eventualele 
colaborări pe adresa revis- 
ta.maximina (0 gmail.com sau la tel. 
0734.194.372. Mulţumim tuturor pentru rugă- 
ciuni și ajutor financiar. 








Numărul 2 (XXI) 





Mulţumirea nu este 
altceva decât rugăciune 


Cuvânt al Sfântului Nicolae Velimirovici 





Mai presus 
de mândria 
şi deşertă- 
ciunea 0- 
menească, 
Maântuito- 
rul vrea 
să-și 
împartă 
vrednicia 
cu oamenii. 


|): ce Dumnezeu cere 
mulţumire de la oa- 
meni, şi de ce oamenii îi 
aduc mulţumire lui Dumne- 
zeu? Din iubire. Mulţumiri- 
le oa-menilor nu-L fac pe 
Dumnezeu nici mai slăvit, 
nici mai puternic, nici mai 
bogat ori mai viu, ci oame- 
nii sporesc în toate acestea. 
Re-cunoştinţa oamenilor nu 
-l adaugă lui Dumnezeu 
nici pace, nici bucurie, ci lor 
înşişi le adaugă cu îmbel- 
șugare. A mulţumi lui Dum- 
nezeu nu-l schimbă Lui nici 
starea, nici fiinţa, ci omului 
1-0 schimbă din temele. 


Dumnezeu nu are nevoie de 
recunoştinţa noastră, nici 
de rugăciunile noastre. Dar 
Domnul, care spune: ştie 
Tatăl vostru de cele ce aveţi 
trebuinţă mai înainte ca să 
cereţi voi de la El (Matei 6, 


8) îndeamnă pe oameni să 
se roage totdeauna şi să nu- 
şi piardă nădejdea (Luca 18, 
1). Dumnezeu nu are trebu- 
ință de rugăciunile noastre, 
ci totuşi ni le cere. Nu are 
trebuinţă de  mulţumirea 
noastră, dar ne-o cere — iar 
mulțumirea nu e altceva 
decât tot rugăciune, rugă- 
ciune de mulțumire. 


lisus Domnul, Izvorul înflo- 
ririi, al frumuseţii și al pute- 
rii, trecea într-o zi pe lângă 
aceste zece rămăşiţe de 
viaţă zdrenţuite şi rău miro- 
sitoare. Când au descoperit 
că este EI, leproşii de depar- 
te au ridicat glasul si au zis: 
lisuse, învăţătorule, fie-Ţi 
milă de noi! Dar şi-or fi dat 
seama nefericiții aceştia de 
puterea lui lisus? Trebuie să 
le fi ajuns şi lor la urechi 
faima acestui lucru cu totul 


17 ianuarie 2021 





nou pe lume, care le-a tre- 
zit luarea-aminte. 


Trebuie să fi tânjit de multă 
vreme după fericita întâlni- 
re cu Hristos. Il așteptau 
undeva, la marginile câmpi- 
ei galileene, acolo unde dru- 
mul începe să urce spre co- 
linele Samariei. Iisus trecea 
în drum spre Ierusalim. 
Iată, bătea ceasul fericit al 
întâlnirii, și nu din întâm- 
plare, ci din iconomia lui 
Dumnezeu. Iisuse, învăţăto- 
rule, fie-Ţi milă de noi! au 
strigat ei într-un glas, vă- 
zându-L că se a-propie îm- 
preună cu ucenicii. 


Auzind deci ce le spune 
Domnul şi încotro îi trimite, 
cei zece leproşi au ieşit din 
satul lor ca să facă ce li se 
ceruse. Dar, pe când mer- 
geau, (continuare în pag. 2) 








mile.” 


18 ianuarie: 


Sf. Chiril, arhiepiscopul Alexandriei (*444) 


„Aşa să te împărtăşești din Euharistie: crezând că ea alungă nu numai moar- 
tea, ci bolile din noi; căci, ajungând în noi, Hristos adoarme legea sălbatică 
din mădularele trupului, aprinde evlavia faţă de Dumnezeu şi omoară pati- 





(continuare din pag. 1) 


privindu-se, iată că lepra dispăruse. 
Se uitau unul la altul, şi se încredin- 
țau că s-au însănătoșit. Rănile şi pu- 
roiul şi duhoarea trecuseră fără ur- 
mă. Lepra care-i acoperise adineauri 
parcă nici n-ar fi fost. Cine-ar putea 
să spună că minunea aceasta n-a fost 
mai mare decât o înviere din morţi? 
La un singur cuvânt puternic, zece 
trupuri leproase, roase de boală, s-au 
făcut deodată sănătoase și curate. Cu 
cât te gândeşti mai mult, cu atât îţi 
dai seama că acest cuvânt n-ar fi pu- 
tut să vină de la un muritor; că trebu- 
ie să fi fost rostit de Dumnezeu prin 
gură omenească. Rostit de limbă o- 
menească, acest cuvânt a venit din a- 
dâncimile de unde a venit și cuvântul 
de poruncă întru zidirea lumii: Și a 
fost aşa. 


Sunt cuvinte şi cuvinte. Sunt cuvinte 
curate, cuvinte fără păcat, care de a- 
ceea sunt puternice. Ele vin din Izvo- 
rul începător al veşnicei iubiri, înain- 
tea lor se deschid toate porţile crea- 
ției. Lucruri, oameni, boli şi duhuri li 
se supun. Și sunt frânturi de cuvinte, 
cuvinte tocite, ucise de păcat, care n- 
au mai multă putere decât suflarea 
vântului prin trestii; oricât de multe 
astfel de cuvinte moarte s-ar rosti, 
rămân ca bătaia fumului în porţi de 
fier. Gândiţi-vă dar ce mângâiere de 
nespus e să cunoaştem în ce Domn 
puternic și iubitor credem. Toate câte 
a vrut Domnul a făcut în cer şi pe pă- 
mânt (Psalm 134, 6). El este Domnul 
vieţii, Dătătorul de legi al firii, Stăpân 
peste boală şi Biruitor al morții. 


Ce-au făcut leproșşii, văzând că s-au 
curăţat? Iată ce au făcut: dintre toţi, 
doar unul singur s-a întors să-l mul- 
țumească lui Hristos, pe când ceilalţi 
şi-au văzul de drum fără să le mai 
pese de Cel ce le-a făcut lor bine, de 
Mântuitorul lor. Când a ajuns la 
Hristos, a căzut în genunchi, în ge- 


nunchii săi care acum nu mai erau tot 
o rană, ci teferi și puternici, şi I-a 
mulțumit. Trup plin de sănătate, ini- 
mă plină de bucurie și ochi plini de 
lacrimi! lată omul întreg. Adineauri 
un morman de carne putredă iar a- 
cum iarăşi om. Adineauri alungat 
dintre oameni, acum iarăşi deopotri- 
vă cu semenii săi. Adineauri trâmbiţă 
răguşită care nu strigă decât: „Ne- 
curat! Necurat!“, acum trâmbiţă lim- 
pede de mulţumire şi slavă lui Dum- 
nezeu. 


Și răspunzând, lisus a zis: „Au nu 
zece s-au curăţit? Dar cei nouă unde 
sunt? Nu s-a găsit să se întoarcă şi să 
dea slavă lui Dumnezeu decât numai 
acesta, care este de alt neam?” Vedeţi 
cu câtă blândeţe mustră Domnul 
nerecunoştința? Nu întreabă decât 
dacă s-au curăţit toţi şi de ce n-au 
venit şi ceilalți nouă să mulţumească. 


Dumnezeu nu tună și fulgeră împo- 
triva nerecunoscătorilor, nici nu îi 
blestemă, ci doar îi dojeneşte cu blân- 
deţe, întrebându-i pe cei ce I se închi- 
nă: „Dar ceilalţi copii ai Mei unde 
sunt? Unde sunt ceilalţi? Unde sunt 
puternicii care cârmuiesc peste nea- 
muri cu puterea Mea? Unde sunt bo- 
gaţii care s-au îmbogăţit cu avuţiile 
Mele, unde biruitorii care au biruit 
prin mila Mea? Unde sunt cei ce se 
veselesc şi înfloresc din izvorul Meu? 
Unde părinţii ai căror fii cresc şi spo- 
resc din a Mea putere? Unde învăţă- 
torii cărora Eu le dau ştiinţă şi înţe- 
lepciune? Unde bolnavii pe care i-am 
vindecat? Unde păcătoşii ale căror 
suflete le-am curăţat de păcat ca de 
lepră? N-am dat Eu sănătate la mii şi 
mii, iar aici la rugăciune sunteţi nu- 
mai zeci? N-am dat lumina soarelui 
la milioane, iar de mulţumit Imi mul- 
țumiţi numai o sută? N-am împodo- 
bit câmpiile cu roade și n-am înmulțit 
turmele voastre, şi doar câţiva înge- 
nuncheaţi slăvindu-Mă?” 


Pilda se încheie cu cuvântul spus de 
Domnul samarineanului mulţumitor: 
ȘI i-a zis: „Scoală-te si du-te; credinţa 
ta te-a mântuit.” Vedeţi cât de mare 
este smerenia si blândeţea Mântuito- 
rului. Cum se bucură să cheme pe 
oameni la împreună-lucrarea cu Sine, 
vrând prin aceasta să ridice neamul 
omenesc cel căzut şi înjosit. Mai pre- 
sus de mândria şi deşertăciunea ome- 
nească, El vrea să-Şi împartă vredni- 
cia cu alţii. 


Doctorii cei muritori, dimpotrivă, 
obişnuiesc să-și aroge tot meritul le- 
cuirii unui bolnav, chiar dacă bol- 
navul şi-a avut şi el partea sa în cum- 
păna vindecării. Aşa se poartă oame- 
nii între dânşii. Dar cu totul altfel se 
poartă cu oamenii Mântuitorul Hris- 
tos. Hristos a încărcat o căruţă cu 
grâne, iar leproșul a aruncat şi el în 
căruţă o boabă. Incărcătura de grâne 
a lui Hristos e puterea Sa dumneze- 
iască, iar bobul leprosului este cre- 
dința lui în Hristos. Hristos, adevăra- 
tul iubitor de oameni, nu dispre- 
țuieşte mărunta boabă, ci dimpotri- 
vă, îi dă întâietate faţă de întreaga-l 
încărcătură de grâne. EI, aşadar, nu 
spune: „Grânarul Meu are să te hră- 
nească”. Nu spune: „Te-am vindecat“, 
ci: „Credinţa ta te-a mântuit.” Câtă 
mărinimie în cuvântul acesta! Ce în- 
văţătură pentru noi toți! Și ce mus- 
trare mândriei omeneşti! 


O, de ne-am da noi, creştinii, seama 
de mulțimea și felurimea bolilor de 
care ne vindecă în fiecare zi Hristos! 
Degrabă atunci ne-am întoarce aler- 
gând către EI, i-am cădea în genunchi 
Și I-am mulţumi din clipa aceasta şi 
până în ceasul morţii, ceas care nu 
este departe de niciunul din noi. A 
Domnului și Mântuitorului nostru 
lisus Hristos fie slava şi lauda, împre- 
ună cu Tatăl şi cu Sfântul Duh, Trei- 
mea cea deofiinţă si nedespărţită, a- 
cum și pururea şi în vecii vecilor. 
Amin. 





19 ianuarie: 


Sf. Macarie cel Mare 
(1390) 


Întrebat-au unii pe avva Ma- 
carie, zicând: cum suntem 
datori să ne rugăm ? Le-a zis 
lor bătrânul: nu este trebu- 
inţă a vorbi multe, ci a întin- 
de adeseori mâinile şi a zice: 
Doamne, precum vrei şi 
precum ştii, miluieșşte ! 


Din Patericul 


Sf. Maxim Maârturisitorul 


răspunde 





Sfântului Sava 





„Unde e frică de Dum- 
nezeu, acolo e suire 
spre virtute; iar unde 
este nepăsare şi nefri- 
că, acolo este pogorâre 
spre nelegiuire.” 


39)? 


Ce înseamnă „De te loveşte cineva peste obra- 
zul drept, întoarce-i şi pe celălalt” (Matei 5, 


Când dracii te ispitesc prin gândurile ce ţi le a- 
duc la obrazul drept, făcându-te să te mân- 
dreşti pentru faptele tale cele de-a dreapta, în- 
toarce celălalt obraz, adică scoate la vedere fap- 


tele de-a stânga săvârșite de noi. 








ASOCIAŢIA SF. SAMSON - 


O mână întinsă câtre cei sărmani 








Mulţi dintre noi vedem în ce 
chip sunt folosiţi banii din mi- 
lostenie doar până la poarta 
Bisericuţei: de câteva ori pe 
săptămână zeci de oameni să- 
raci primesc alimente. Am dorit 
să aflăm mai multe şi i-am ru- 
gat pe Mihai şi pe Elena, cei ca- 
re se ocupă de acțiunile carita- 
bile, să ne spună câte ceva des- 
pre lucrarea lor. Pentru aceas- 
ta, am mers la sediul Asociației 
„Sf. Samson, primitorul de stră- 
ini”, unde i-am găsit pe cei doi 


frați ai noştri în plină acțiune, 
împachetând alimente, haine, 
etc. Un depozit de mari dimensi- 
uni, plin cu tot ce este nevoie la 
casa omului, inclusiv mobilă, 
electrocasnice. lar în birouașul 
în care am vorbit, Elena are 
totul monitorizat pe calculator. 
Știe oricând să spună câte fami- 
lii şi persoane sunt ajutate (pe 
categorii), în ce fel, ce cazuri noi 
au apărut, câți bani au fost chel- 
tuiți la concret. 





Ce grupuri sociale sau cazuri aveți în atenție? 


În primul rând familiile defavorizat, cu venituri insufi- 
ciente, vârstnicii cu pensii mici, bolnavii cu mijloace 
restrânse de trai, copii handicapaţi sau cu alte nevoi, 
centre de primire a situaţiilor de urgenţă .... 


Cum aflaţi de oamenii care au nevoie de ajutor? 


Prin Părinţii şi fraţii de la biserică (şi aici inclusiv prin 
grupul de Whatsapp „Milostenie”), prin alte persoane 
(am avut cazuri luate de pe facebook), prin Asistenţa 
socială. 


Lucrați amândoi la aceleaşi cazuri? 


Nu, fiecare dintre noi are câte un grup de câteva zeci 
sau chiar sute de familii şi persoane pe care le ajută. 
Majoritatea dintre ei primesc ajutorul material concre- 
tizat în alimente, haine, lemne, mobilă, etc. Sunt foarte 
puţine cazurile în care dăm direct banii și acestea sunt 
verificate (de exemplu pentru o operaţie). 


Ințeleg că lucrarea voastră este de amploare. Mai 
aveți oameni care să vă ajute? 


Primim ajutor pentru transportul ajutoarelor în canti- 
tăţi mai mari. De asemenea sunt voluntari care, din 
când în când ne ajută, dar în majoritatea timpului sun- 
tem doar noi doi care lucrăm efectiv. 


Care au fost acțiunile pe care le-aţi finalizat anul tre- 
cut? 


Am asigurat încălzirea cu lemne pe tot timpul iernii 
pentru 10 familii (peste 5 tone de lemne). De aseme- 
nea, aici avem un adăpost unde stau două familii şi în- 
că patru persoane fără adăpost, fiecare în camera lui. 
Acum se lucrează la încă o cameră şi dacă ajută Dum- 
nezeu se va mai ridica un corp de clădire cu încă patru 


camere. Am ajutat câteva persoane să poată fi operate 
medical, pe altele le-am dus la Centrul de permanenţă 
din Grădişte, să fie consultate gratuit. 


De Crăciun, 25 de familii din Arad au fost ajutate cu 
alimente în cantităţi mai mari, astfel încât să se poată 
bucura și ei de masa de sărbători. Alte câteva zeci de 
familii din judeţ au beneficiat de acelaşi ajutor de Cră- 
ciun. În total ajutoarele de sărbători au fost 1,7 tone de 
alimente, din care un tir a fost doar cu lapte (primit din 
donaţii). 


Pe tot parcursul anului, aproximativ 40 de familii be- 
neficiază de o masă caldă și alimente. O altă acţiune a 
noastră se numeşte „Banca de alimente”, în care maga- 
zinele mari ne ajută cu alimentele scoase la promoţii. 
De asemenea, la Real există o cutie mare în care cei 
care cumpără pot lăsa câte ceva şi pentru săraci. 


Sunt şi familii dintre noi care se implică, luând în grijă 
persoane care nu se descurcă. Am avut un caz mediati- 
zat pe grupul „Milostenie” — o familie din Bucureşti cu 
tatăl bolnav de cancer. Cineva dintre fraţi a aflat şi a 
început să-i ajute lunar. De asemenea, putem menţiona 
aici şi acţiunea „Să facem un Crăciun frumos”, prin ca- 
re câteva familii de la Biserică s-au oferit să ajute de 
sărbători familii cu copii şi venituri mici. Le-am pus în 
legătură şi s-au dus acasă la acele familii cu alimente, 
pom de Crăciun, cadouri, etc. 


Ce proiecte mai mari aveţi în vedere pentru anul aces- 
ta? 


Dorim să finalizăm cantina socială, ce se va amenaja 
chiar aici, la sediu şi care unde se va găti o masă caldă 
pentru zeci de persoane, masă care le va fi livrată apoi 
acasă. Pentru aceasta sunt producători agricoli care 
deja ne ajută cu o parte din producţia lor (am avut un 
caz anul trecut — o donaţie de 1 tonă de varză făcută de 


„Am trecut 
printr-o moară 
unde se măcina 
dumnezeirea pe 

care a pus-o 

Dumnezeu în 
sufletul nostru, 
din momentul 

conceperii.” 





„Când a murit 
Constantin 
Oprişan, fost 
dezbrăcat, dar 
Mântuitorul l-a 
îmbrăcat în 
lumină. L-a în- 
făşurat în ceea 
ce este El — 
Lumină.” 








tos — prin jertfa Lui. 


Ca atare ni s-a aplicat reeducare prin tortu- 
ră după pedagogia lui Makarenko. Ce a în- 
semnat, nu vă pot spune... Vă pot spune 
doar atât: aparent diavolul câştiga. Treptat- 
treptat, cei mai buni dintre noi îşi băteau 
aproapele şi spuneau blasfemii — cele două 
mijloace prin care omul putea să demon- 
streze în faţa torționarilor că este reeducat. 
Omul era atât de înspăimântat încât execu- 
ta automat ce 1 se cerea. 1 se spunea: Du-te 
şi bate-l pe Constantin Oprişan! Se ducea şi 
îl bătea... Constantin Oprişan (n.n. - şeful 
Frăţiilor de cruce pe ţară) a fost cel mai 
torturat, pe el trebuia să demonstreze cei- 
lalţi că s-au reeducat. 


Şi aşa era în aparenţă... Însă ce s-a întâm- 
plat? Toţi au început să observe că unii din 
cei care mureau căpătau un chip liniștit, 
cald, împăcat cu sine, un chip al liniştirii. 
Or, toţi ceilalți mureau deznădăjduiţi că nu 
au putut să suporte, să reziste până la sfâr- 
şit. S-a crezut că primii vedeau moartea ca 
pe o eliberare, erau în sfârşit scoşi din moa- 
ra dracilor — pentru că asta era sistemul de 
reeducare prin tortură. O moară unde se 
măcina dumnezeirea pe care a pus-o Dum- 
nezeu în sufletul nostru, din momentul 
conceperii. 


Până când a venit moartea lui Constantin 
Oprişan, ca o iluminare... Spune Părintele 
Calciu: când a murit Costache, era o zi ne- 
guroasă. Negura acoperea atât de cumplit 
cerul, încât aveai impresia că te afli în 
amurg, nu în plină zi. Și au zis: Săracul! Ui- 
te, şi cerurile îl plâng că a murit așa. Pentru 
noi era o jale, în toate zidurile închisorilor 





s-a transmis — a murit Serafim, pentru că 
aşa era poreclit Costache. Pentru noi muri- 
se speranţa! Ne-am zis: „Dacă Costache nu 
a putut suporta, înseamnă că nu se poate 
suporta. N-avem nicio şansă. Domnul Şi-a 
întors faţa de la noi. Nu primeşte jertfa 
noastră. Nu ştim de ce... poate că am fost 
trufaşi, poate că a fost ceva care L-a supă- 
rat...”. 


A murit... l-au plâns cerurile... Au venit 
caraliii — cum le ziceam noi — şi l-au dez- 
brăcat. În momentul în care l-au dezbrăcat, 
a venit o rază de soare. De unde? Era un cer 
acoperit de negură şi nu exista nicio lumi- 
nă. Dar raza aceea a venit şi l-a înfăşurat în 
lumină în așa măsură încât, spune şi Părin- 
tele Calciu, spune şi Marcel Petrişor, părea 
făcut dintr-un material strălucitor, de aur. 


Atunci ne-am zis: Doamne, cum e cu putin- 
ță? Am înţeles că dezbrăcarea mortului era 
un ritual satanic; nu era doar un dispreţ 
pentru hoitul care s-a reeducat prin tortu- 
ră. Dar când a fost dezbrăcat, Mântuitorul 
l-a îmbrăcat în lumină. Pentru că tot darul 
cel bun şi toată darea desăvârşită de la Tine 
vine, Părintele luminilor! Deci era o dovadă 
clară că Costache Oprişan pleca în braţele 
Domnului. Şi l-a înfăşurat în ceea ce este El 
— Lumină. 


Vitejia cu care au suportat aceşti martiri 
până la sfârşit a fost răsplătită de Dumne- 
zeu cu sfinţenie, darul cel mai înalt. Iar du- 
pă '89 am avut legitimarea că într-adevăr 
aşa s-au petrecut lucrurile — când aceşti 
martiri au arătat că ei sunt pe treapta sfin- 
țeniei, pentru că oasele lor erau moaşte, 
izvorau mir și făceau minuni! 


IORDAN 





prin focul ce îl arde 
nisipul păcatelor răneşte 
ființa 

vârtejul de-ncleştare îţi 
înrobeşte viul 


se apropie ieşirea la râul 
vieții 

şi apa se întoarce... 
Iordane, ce ţi-e ţie? 


în cuget eşti aievea privitor 
străbaţi pustiul dinlăuntru 


porneşti să-L strigi lăuntric 
pe lisus 
spiritual începi a învia 


ceasul roteşte ăcele-napoi 
iar florile în muguri se întorc 
și ca un vultur cu tinereţile- 
nnoite 

spre cerul inimii îți iei avânt 
în zbor de regăsire 


Petre Nicandru 








ÎN în Egiptul de Mijloc, în jurul anului 
250 d. Hr., într-o familie creştină bogată, 
rămas orfan la vârsta de 18 ani, Sf. Antonie 
aude citindu-se în biserică chemarea făcută de 
Mântuitorul tânărului bogat, care căuta desă- 
vârşirea: „Dacă voieşti să fii desăvârşit, du-te, 
vinde averea ta, dă-o săracilor şi vei avea co- 
moară în cer; după aceea, vino şi urmează- 
Mi.” (Matei 19,21). La această chemare a 
Mântuitorului, Antonie, tânărul bogat, răs- 
punde fără nici o şovăire. Vinde moștenirea ce 
îi revine, o împarte săracilor şi se dăruiește în 
întregime nevoinţelor ascetice pe care le do- 
rea încă din copilărie. 


La început s-a nevoit în apropierea satului 
său, dar, ca să scape de supărările oamenilor, 
el s-a retras în pustia de la ţărmul Mării Roşii, 
unde a petrecut douăzeci de ani în singurăta- 
tea rugăciunii, numai cu Dumnezeu, fără să 
vadă pe nimeni. Acolo a suferit cu răbdare 
cumplitele ispite ale diavolului. Faima lui s-a 
întins în întreaga lume şi în jurul lui s-a 
strâns mulţime de ucenici, pe care i-a îndru- 
mat pe calea mântuirii prin cuvântul şi exem- 
plul vieţii lui. Pe lângă numeroşii ucenici, o 
mulţime mare de oameni veneau neîncetat de 
pretutindeni, ca să primească de la el fie sfa- 
turi şi îndrumări duhovniceşti, fie tămăduirea 
bolilor şi a neputinţelor, căci era ca un doctor 
dat Egiptului de către Dumnezeu. 


De-a lungul celor optzeci şi cinci de ani de 
nevoinţe ascetice, el s-a dus doar de două ori 
la Alexandria. Prima oară s-a întors din nou 
în mijlocul lumii cu gândul să sufere muceni- 
cia pentru Hristos în timpul dezlănţuirii per- 
secuţiilor. Atunci s-a aprins în el dorinţa să 
primească moartea de martir pentru Domnul, 
dar voia lui Dumnezeu a fost alta, aşa că după 
ce i-a îmbărbătat pe creştini să fie tari în cre- 
dinţă şi răbdare, s-a retras din nou în pustie, 
urmat de cetele de credincioşi care doreau a-l 
avea părinte și povăţuitor. A doua oară a 
mers la Alexandria la chemarea arhiepiscopu- 


SFÂNTUL ANTONIE CEL MARE, 


OM CERESC ȘI 


DUMNEZEU PĂMÂNTESC 





lui locului, ca să respingă acuzaţia unora cum 
că şi el, Antonie, ar fi fost arian şi ca să întă- 
rească pe cei creştini în dreapta credinţă. Și 
nu fără de roadă a fost şi această a doua ieşire 
a sfântului din pustie, căci potrivit mărturiei 
Sfântului Atanasie „atâţia creștini s-au făcut 
în acele puţine zile, cât a zăbovit el acolo, câţi 
ar fi văzut cineva într-un an făcându-se”. 


Chiar dacă Antonie nu era cărturar în învăţă- 
tura lumii, cu toate acestea el a fost învăţăto- 
rul şi dascălul celor mai cărturari oameni ai 
vremii, printre care s-a numărat şi Sfântul 
Atanasie cel Mare. Când unii filozofi elini au 
venit să-l ispitească cu ştiinţa lor filozofică, 
sfântul i-a ruşinat cu următoarea întrebare: 
„Ce e mai întâi, mintea (cunoașterea) sau car- 
tea? Care dintre acestea două a fost cauza ce- 
leilalte?” . După răspunsul lor că: „întâi este 
mintea, ea este aflătoarea cărţii”, sfântul le 
desluşeşte raportul adevărat dintre ele: „Cel a 
cărui minte este sănătoasă, nu are nevoie de 
carte”. lar sănătatea minţii nu stă în multa 
învăţătură, ci în împlinirea voii lui Dumnezeu. 
Rușşinaţi, filozofii au plecat, pentru că şi-au 
dat seama că ei aveau doar unele cunoştinţe, 
pe când Antonie avea însăşi mintea 
(cunoaşterea). 


Sfântul Antonie a fost aşa cum zice Sfântul 
Nicolae Velimirovici: „un om care a atins de- 
săvârşirea încă din această viaţă, pe cât poate 
atinge omul pe pământ. A fost dascăl al dască- 
lilor și învăţător al învăţătorilor, care, timp de 
optzeci şi cinci de ani plini s-a desăvârşit pe 
sine, şi aşa a putut să desăvârşească și pe alţii 
» 


Plin de ani și de fapte bune, Sfântul Preacuvi- 
osul Părintele nostru Antonie cel Mare s-a 
mutat la Domnul în anul 335, la vârsta de o 
sută cinci ani, lăsând în urma lui oştiri întregi 
de monahi și de următori ai lui. 


I.G. 





„Învăţaţi- 
vă cu sme- 
renia, căci 
ea acope- 
ră mulţi- 
me de pă- 
cate. De 
toate pă- 
catele Se 
îngreţo- 
şează 
Domnul, 
dar cel 
mai mult 
de trufia 
inimii. ” 





„Dacă 
vom trăi 
ca şi cum 

ar fi să 
murim în 

fiecare zi, 
nu vom 
păcătui. 
Căci pu- 
ruri frica 
puternică 
şi primej)- 
dia chi- 
nurilor 
topesc 
dulceaţa 
plăceri- 
lor deşar- 
te şi înal- 
ță sufle- 
tul şovăi- 
tor.” 





20 ianuarie: Sf. Eftimie cel Mare (1473) 


„De toată fapta bună purtând grijă, ca un bun lucrător de pământ, tăia spinii patimilor din rădăci- 
nă, curăţind gândurile şi toată înălţarea ce se ridică împotriva cunoștinței lui Dumnezeu.” 





CREDINTA (I) 


2021 





CEI PATRU STÂLPI Al VIEŢII NOASTRE 
DUHOVNICEȘTI DIN ANUL MÂNTUIRII 





Am fost îndemnați la începutul acestui an să urmăm un program duhovnicesc în pa- 
tru puncte, atât de necesar în viaţa noastră asaltată de ispite tot mai mari. Aceste 
puncte sunt: credinţa, împlinirea poruncilor, milostenia şi rugăciunea. Ne 
propunem şi noi să căutăm în acest an cuvinte de folos de la Sfinţii Părinți, care să ne 
ajute să zidim viaţa duhovnicească pe cei patru stâlpi mai sus-amintiți. Aşadar, înce- 
pem cu credința... 





„Simplifică-ţi viaţa cu încrederea 


desăvârşită în Dumnezeu, ca să te 


eliberezi de stres şi de neliniște.” 





Sp să credem în Dumnezeu 
cu mărime de suflet, nu să dorim 
minuni ca să credem. Când văd oa- 
meni mari că îmi cer să vadă vreo 
minune ca să creadă, ştii cum mă 
fac? Să fi fost mici, ar fi avut o oare- 
care îndreptăţire din pricina vârstei, 
dar unii ca aceştia să nu facă nimic 
pentru Hristos şi să spună: „Să ve- 
dem ceva ca să credem”, acesta este 
un lucru foarte ieftin. Oare se vor 
ajuta cu ceva pe ei înşişi chiar de vor 
vedea minuni? Vor spune că este 
vrăjitorie. 


Sfinţii aveau o mare simplitate, sme- 
renie și credinţă. Nu-și puneau în vi- 
aţa lor logica aceea care clatină cre- 
dinţa. Mare lucru este credinţa! Ve- 
deţi, şi Apostolul Petru prin credinţă 
a umblat pe apă. Dar de îndată ce a 
intrat logica, a început să se afunde. 
V-am spus despre părintele Hara- 
lambie care a trăit cu puţini ani mai 
înainte în mănăstirea Cutlumuş? Era 
un monah foarte simplu, harnic şi 
duhovnicesc. Când a îmbătrânit, o 
gripă puternică l-a aruncat la pat şi 
medicul a spus părinţilor să nu se 
depărteze de el, că peste puţin timp 
îşi va sfârşi viata. Părintele Haralam- 
bie a auzit de sub pături și i-a zis: 
„Ce spui? Eu nu mor dacă nu vin 
Paştile ca să spun: «Hristos a învi- 
at!»”. Şi într-adevăr, au trecut a- 
proape două luni, au venit Paştile, a 
spus „Hristos a înviat!”, s-a împăr- 
tăşit și după aceea a murit. Acest bă- 
trânel mărinimos devenise un copil 
adevărat al lui Dumnezeu şi împreu- 
nă cu Dumnezeu şi-a hotărât ziua 
morţii sale. 


Credinţa se întăreşte cu ajutorul 
rugăciunii. Un om care nu şi-a culti- 
vat credinţa sa de mic, dar are inten- 
ție bună, o poate cultiva prin rugă- 
ciune cerând de la Hristos să-i a- 
dauge credinţă. Să cerem de la Hris- 
tos să ne adauge credinţă şi să ne-o 
mărească. Ce i-au spus Apostolii lui 
Hristos? Oare n-au spus: „Sporeşte- 
ne credinţa?” Când spui „sporeşte”, 
înseamnă că te încredinţezi pe tine 
lui Dumnezeu. Pentru că de nu se în- 
credinţează cineva pe sine lui Dum- 
nezeu, ce să-i sporească Dumnezeu? 
Cerem de la Dumnezeu să ne spo- 
rească credința nu ca să facem mi- 
nuni, ci ca să-L iubim mai mult. 


Ca să se mărească credinţa în Dum- 
nezeu, toate ajută. Şi florile, şi lăcus- 
tele, şi stelele, şi trăznetele chiar. 
Toţi le vedem pe acestea, dar nu ne 
folosim toţi, deoarece primim  „te- 
legramele”, gândurile ce ni le aduce 
vrăjmaşul. De pildă, de nu ar fi exis- 
tat sarea, marea ar fi mirosit urât. 
Dar cel care cercetează aceasta în a- 
telierul lui fără credinţă, nu se folo- 
seşte, deoarece inima lui nu s-a cu- 
răţit de săruri. Dacă lucrează cineva 
cu mărime de suflet, cu gând bun, 
chiar şi cele mai anapoda le vede cu 
alți ochi, cu iluminare dumnezeias- 
că, şi îl slăveşte pe Dumnezeu. 


Când cineva călătorește în această 
viață cu credinţă, fără a se îndoi, şi 
cere ajutorul lui Dumnezeu, la înce- 
put va avea, încet-încet, evenimente 
mici, apoi mai mari şi va deveni mai 
credincios. Trăind Tainele dumneze- 
iești de aproape, unul ca acesta se fa- 


ce teolog, deoarece nu le prinde nu- 
mai cu mintea, ci le trăieşte în reali- 
tate. Credinţa lui se măreşte mereu, 
deoarece se mişcă prin fapte dumne- 
zeieşti în altă dimensiune. Dar pen- 
tru ca să trăiască cineva tainele lui 
Dumnezeu trebuie să-şi omoare o- 
mul cel vechi, să revină într-un fel la 
starea de dinainte de cădere. Să aibă 
nevinovăție şi simplitate, pentru ca 
astfel şi credinţa lui să fie nezdrunci- 
nată şi să creadă cu convingere că nu 
există nimic pe care să nu-l poată fa- 
ce Dumnezeu. Atunci, când ar auzi 
despre un om care nu crede sau se 
îndoiește de unele lucruri ce au legă- 
tură cu ajutorul lui Dumnezeu, ştiţi 
cât suferă? 


Fă-ţi cruce şi, înainte de a face ori- 
ce, spune: „Hristoase al meu! Maica 
Domnului, ajută-mă!”. Există asigu- 
rare mai mare decât încrederea în 
Dumnezeu? Atunci când omul se în- 
credinţează pe sine lui Dumnezeu, 
primeşte mereu de la Dumnezeu 
benzină „super” şi automobilul lui 
duhovnicesc nu se opreşte niciodată, 
aleargă mereu. Pe cât poţi, ia aminte, 
roagă-te şi încredinţează-te lui Dum- 
nezeu şi Acela te va ajuta în orice 
greutate. Simplifică-ţi viaţa cu încre- 
derea desăvârşită în Dumnezeu, ca 
să te eliberezi de stres şi de neliniște. 


Sf. Paisie Aghioritul 








Aspazia Oţel-Petrescu — 
SENSUL JERIFEI MARTIRILOR DIN 
TEMNIŢELE COMUNISTE 





În vara anului 2017 ni s-a făcut darul ca peste 60 dintre noi să fim părtaşi 
unui drum schimbător de vieţi: Pelerinajul la Sfinţii închisorilor. Cele mai 
multe întâlniri au fost cu locurile şi urmele lăsate de martirii trecuți deja 
la Domnul. Dar am avut şi bucuria să-i aflăm încă în viaţă pe câțiva din- 
tre ei. Într-o zi în acelaşi timp caniculară, dar şi traversată de o furtună 
puternică — aşa cum i-a fost şi viaţa — am fost primiți cu deosebită dra- 
goste de către doamna Aspazia Oţel-Petrescu, care şi-a deschis inima, 
vorbindu-ne câteva ore, parcă simțind că suntem printre ultimele grupuri 
care vor mai trece pragul casei sale. Peste jumătate de an, pe 23 ianuarie 
2018 trecea la Domnul ucenica Părintelui Arsenie, mărturisitoarea Aspa- 
zia. Redăm aici o mică parte din cuvintele pe care ni le-a spus atunci. 


Dumnezeu să o aşeze cu sfinții! 





m fost numiţi generaţia de la '48. De ce? 

Pentru că în seara de 14 spre 15 mai 
1948 a fost arestat tot viitorul României, adi- 
că studenţii și elevii care nu au fost conside- 
raţi fi-deli ateismului bolşevic. Noi am fost 
pregătiți pentru această jertfă, căci am fost 
învăţaţi să zicem: „Doamne, pentru Crucea 
Ta şi pentru patrie sunt gata oricând pentru 
moarte!”. Şi Mântuitorul a primit jertfa, zi- 
cându-ne: „Acum este momentul să demon- 
straţi că în-tr-adevăr vă oferiţi pentru aceas- 
tă chemare”. El a acceptat oferta noastră, 
pentru că era curată şi sinceră. Cineva spu- 
nea că Dumnezeu a fost nedrept cu noi, pen- 
tru că nu vă pu-teţi imagina ce a suportat 
generaţia mea. A fost exact ceea ce numeşte 
Sf. Paisie Aghioritul „iadul pe pământ”. Noi 
am fost aduşi în iad. 


Care era de fapt problema? Diavolul a aflat 
din proorocii că omul poate fi coborât din 
regnul lui uman într-un regn inferior, ani- 
malier, deci, prin asemănarea cu dobitoace- 
le, el poate fi scos din demnitatea lui de om. 
Ce însemna aceasta? O degradare în primul 
rând: omul pierdea filiațiunea, pentru că nu 
-mai omul este fiul lui Dumnezeu. După ce l- 
a zidit, Dumnezeu i-a zis: „lată, omule, te-am 
făcut o fiinţă atât de minunată, doar un pic 
mai mic decât îngerii. Tu să pui nume. [ţi 
dau darul pe măsura creaţiunii care eşti tu. 
Dar fii atent! ţi voi da ceea ce alegi. Deci 
alegerea va fi deplină, nu va fi doar un simu- 
lacru de dar. ţi voi da întotdeauna ceea vei 
alege: alegi răul, vei fi al răului; alegi binele, 
vei fi al Meu.” 


Știm că în disputa pe care a avut-o diavolul 


pe tema lui lov, dacă este sau nu omul lui 
Dumnezeu, Dumnezeu a reînnoit acest lucru 
şi a spus: „Poţi să-i faci ce vrei, ca să dove- 
deșşti că nu este omul Meu, dar respecţi legea 
pe care şi Eu o respect: el alege. Dacă te alege 
pe tine, e al tău, dar dacă Mă alege pe Mine, 
e al Meu.” 


Deci diavolul, care are în lucrarea, în scopul 
lui, demolarea prerogativelor divine, s-a gân- 
dit: „Uite! Psalmul 48 al Proorocului David 
îmi arată calea prin care pot să despovărez 
cerul de oameni, aşa cum Mântuitorul a golit 
iadul de supuşii mei în noaptea Invierii.” Era 
fericit că descoperise şi metoda: coborârea o- 
mului în regnul animalier, făcându-l aseme- 
nea dobitoacelor. Dar cum să-l facă pe om să 
fie asemenea dobitoacelor, ştiind că sunt oa- 
meni care nu cedează de la drumul pe care 
l-au ales? Şi a descoperit metoda: a văzut 
cum lucrează pedagogia lui Makarenko în 
conceptul ateo-bolşevic. Cu această pedago- 
gie sigur îl aduc pe om asemenea dobitoace- 
lor. Pe ce şi-a bazat Makarenko tot corpul lui 
de învățături pedagogice? Pe reflexele condi- 
ționate. Orice medic ştie ce înseamnă aceas- 
ta: să creezi omului acele reflexe care îl co- 
boară pe om din regnul uman în cel anima- 
lier, reducându-l la un singur sindrom — fri- 
ca. lar el a botezat pompos această metodă: 
reeducarea prin tortură. 


Deci noi, care eram prin alegere liberă fii ai 
lui Dumnezeu, trebuia să fim aduși în starea 
de animalitate, scoşi din filiaţiune şi coborâţi 
din nou în iadul cel dintâi. Deci ne răpea din 
frumuseţea cea dintâi, pe care o recâştiga- 
sem prin restaurarea omului prin lisus Hris- 





„Noi, care 
eram prin 
alegere libe 
ră fii ai lui 
Dumnezeu, 
trebuia să 
fim aduşi în 
starea de 
animalitate, 
scoşi din 
filiațiune şi 
coborâți din 
nou în iadul 
cel dintâi.” 





20 ianuarie: Sf. Ierarh Lavrentie al Cernigovului (11950) 


„Păcatele îl înnegresc pe om şi încă aşa de tare, încât îl fac ca smoala de negru şi astfel nu va trebui 
să-l întrebe pe el de faptele sale, căci toate se vor vedea pe dânsul. Căci prin faptele tale te poţi 
mântui, dar tot prin ele te poţi îngropa în iad." 


